pythainlp/thai_wikipedia_clean_20230101 huggingface dataset:
นอกจากนี้แล้วเธอยังมีความสามารถด้านการเขียนเนื้อเพลงอีกด้วย โดยได้รับการยอมรับในวงกว้าง เมื่อเป็นผู้แต่งเนื้อเพลง "Cute Woman" ให้กับ เจย์ โช และเขียนอีก 2 เพลงในอัลบั้มของ อู๋ เจี้ยนห่าว หรือ แวนเนสแห่งวงบอยแบนด์ F4 อีกด้วย ซึ่งเนื้อเพลงของเธอมีจุดเด่น คือ การใช้คำเรียบง่ายแต่เข้าถึงอารมณ์
ในปี ค.ศ. 2010 เธอได้กลับเข้าสู่วงการบันเทิงของญี่ปุ่นอีกครั้งหลังจากห่างหายมานาน 7 ปี
รายพระนามพระมหากษัตริย์อิตาลี
รายพระนามพระมหากษัตริย์แห่งราชอาณาจักรอิตาลี ตั้งแต่การรวมชาติอิตาลีในปี ค.ศ. 1861 ไปจนถึงการลงประชามติเปลี่ยนแปลงการปกครองไปใช้ระบอบสาธารณรัฐอิตาลีในปี ค.ศ. 1946
ทอมัสอัครสาวก
นักบุญแอนดรูว์
วิทยสัประยุทธ์
วิทยสัประยุทธ์ เป็นรายการเกมโชว์ที่ริเริ่มขึ้นโดย สถาบันส่งเสริมการสอนวิทยาศาสตร์และเทคโนโลยี (สสวท.) กระทรวงศึกษาธิการ เป็นรายการเกมโชว์เกี่ยวกับทางด้านวิทยาศาสตร์ ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) โดยออกอากาศทางสถานีวิทยุโทรทัศน์กองทัพบกช่อง 5 เริ่มออกอากาศคืนวันเสาร์ที่ 5 มีนาคม พ.ศ. 2554 และออกอากาศครั้งสุดท้ายวันเสาร์ที่ 23 กุมภาพันธ์ พ.ศ. 2556 ดำเนินรายการโดย ณัฐธีร์ โกศลพิศิษฐ์ เดิมออกอากาศในเวลา 20.20-21.15 น. แต่ใน พ.ศ. 2555 ได้ย้ายเวลาออกอากาศเป็น 18.00-18.55 น.
รูปแบบรายการเป็นการแข่งขันการแก้ไขปัญหาทางวิทยาศาสตร์ โดยทางรายการจะกำหนดโจทย์ให้แต่ละทีมประดิษฐ์อุปกรณ์ที่จะนำมาแก้ไข พร้อมทั้งนำเสนอระบบการทำงานของอุปกรณ์นั้นให้กับคณะกรรมการ
รายพระนามพระมหากษัตริย์ภูฏาน
ราชวงศ์วังชุก.
ระบอบกษัตริย์ภูฏานได้รับการสถาปนาในค.ศ. 1907, จากการรวบรวมดินแดนและปกครองโดยราชวงศ์วังชุก, สืบทอดตำแหน่ง "เปนลอป" (เจ้าเมือง)แห่ง ตรองสา กษัตริย์ภูฏานหรือที่รู้จักในนามของดรุก กยาลโป ("ราชามังกร") ตั้งแต่การประกาศใช้รัฐธรรมนูญแห่งราชอาณาจักรภูฏาน ค.ศ. 2008 พระมหากษัตริย์ทรงเป็นประมุข, ขณะที่นายกรัฐมนตรีแห่งภูฏานเป็นหัวหน้ารัฐบาลในระบอบประชาธิปไตยแบบรัฐสภา.
ฟีม่า
เหอ รุ่นตง
เหอ รุ่นตง (, จีนตัวเต็ม: 何潤東, จีนตัวย่อ: 何润东, พินอิน: Hé Rùndōng) นักแสดงและนักร้องชาวไต้หวันที่มีชื่อเสียง
เกิดเมื่อวันที่ 13 กันยายน ค.ศ. 1975 ที่ลอสแอนเจลิส, รัฐแคลิฟอร์เนีย สหรัฐอเมริกา จบการศึกษาศิลปะจากวิทยาลัยออกแบบศิลปะ ออนทาริโอ ออนทาริโอ แคนาดา เข้าสู่แวดวงบันเทิงเมื่อเดินทางกลับไต้หวัน โดยเริ่มจากการเป็นนายแบบ มีผลงานการแสดงครั้งแรกเมื่อปี ค.ศ. 1994 ในภาพยนตร์เรื่อง "The Lovers" คู่กับ ต่งเจี๋ย จากนั้นจึงได้เปลี่ยนบทบาทมารับในแนวแข็งแกร่ง หรือบทแอ๊คชั่นที่แสดงถึงความแข็งแกร่งหรือบทของนักรบเป็นส่วนใหญ่ ทั้งรับบทคู่ปรับของเจิ้ง อี้เจี้ยน ใน "Born to be King" ในปี ค.ศ. 2000, "ปู้จิ้งอวิ๋น" จากซีรีส์ชุด "Wind and Cloud" และ"Wind and Cloud 2" หรือ "ฟงอวิ๋น ขี่พายุทะลุฟ้า" ทั้ง 2 ภาค ในปี ค.ศ. 2002 และ ค.ศ. 2004 คู่กับ จ้าว เหวินจั๋ว ที่รับบท "เนี่ยฟง"
ด้านผลงานเพลงมีอัลบั้มของตนเองชุดแรกในปี ค.ศ. 1998 ในชื่อชุด "夢想的開始" สังกัดยูนิเวอร์แซล มิวสิก เมื่อปี 2016 เค้าแต่งงานกับ เพกกี ลิน อดีตนางแบบชาวไต้หวัน หลังคบหาดูใจมากกว่า 13 ปี
เหอยุ่นตง
ความซับซ้อนในการคำนวณ
ดับเบิลยูดับเบิลยูซี
ดับเบิลยูดับเบิลยูซี (WWC) อาจหมายถึง:
ดราก้อนเกทยูเอสเอ
ดราก้อนเกทยูเอสเอ หรือ ดีจียูเอสเอ (Dragon Gate USA (DGUSA)) เป็นสมาคมมวยปล้ำอาชีพของสหรัฐอเมริกา ก่อตั้งโดย ซาโตชิ โอจิ เมื่อปี ค.ศ. 2009 ภายใต้ บริษัทญี่ปุ่น ดราก้อนเกท เป็นผู้ถือหุ้นหลัก เป็นบริษัทสมาคมมวยปล้ำอาชีพอิสระที่อยู่ในประเทศสหรัฐอเมริกา
DGUSA
เหมิ่งเจียง
เหมิ่งเจียง  เป็นเขตปกครองตนเองในมองโกเลีย เป็นรัฐหุ่นเชิดของจักรวรรดิญี่ปุ่น ประกอบด้วยจังหวัดของชาร์ฮาร์และสุย-ยฺเหวี่ยน ซึ่งอยู่ในภูมิภาคของ​​มองโกเลียใน ปัจจุบันเป็นส่วนหนึ่งของจีน รัฐแห่งนี้เรียกแบบไม่เป็นทางการว่า เหมิงกู่กั๋ว (蒙古国) มีสถานะรัฐคล้ายคลึงกับแมนจูกัว รัฐหุ่นเชิดของญี่ปุ่นในแมนจูเรีย สำหรับเหมิ่งเจียง แล้ว เมืองหลวงอยู่ที่จางเจียโข่ว โดยญี่ปุ่นได้ส่งเจ้าชายมองโกลนามว่าเดมชูงดองรอปซ์ ไปปกครองเหมิ่งเจียง
วิลเลี่ยม เอช. เมซี่
ลิโอเนล แบร์รีมัวร์
ลิโอเนล แบร์รีมัวร์  (28 เมษายน ค.ศ. 1878 - 15 พฤศจิกายน ค.ศ. 1954) เป็นนักแสดงภาพยนตร์ ละครเวที ละครวิทยุ ชาวอเมริกัน เขาได้รับรางวัลออสการ์จากบทตัวร้าย ในบทเฮนรี พอตเตอร์ ในภาพยนตร์ของแฟรงก์ คาปรา เรื่อง "It's a Wonderful Life" ในปี ค.ศ. 1946
รายพระนามพระมหากษัตริย์อิรัก
อุทกภัยและดินถล่มในประเทศไทย พ.ศ. 2554
ฮิราโดะ
ฮิราโดะ  เป็นเมืองในจังหวัดนางาซากิ ประเทศญี่ปุ่น มีขนาดพื้นที่ทั้งสิ้น 235.63 ตารางกิโลเมตร เดิมตัวเมืองตั้งอยู่บนเกาะฮิราโดะ แต่ภายหลังการควบรวมกับหมู่บ้านข้างเคียง ทำให้อาณาเขตของเมืองฮิราโดะขยายขว้างขึ้น ครอบคลุมพื้นที่บางส่วนของเกาะคีวชู โดยมีสะพานฮิราโดะเชื่อมระหว่างกัน
ฮิราโดะในอดีตเป็นเมืองท่าการค้าที่สำคัญระหว่างญี่ปุ่นกับจีนแผ่นดินใหญ่และเกาหลี นอกจากนี้ยังเคยเป็นสถานีการค้าของบริษัทอินเดียตะวันออกของดัตช์ในญี่ปุ่น
ไซตะมะซูเปอร์อะรีนะ
ท่าอากาศยานฮะเนะดะ
มีนาพร วงศ์โฆษสุวรรณ
รายพระนามพระมหากษัตริย์โรมาเนีย
พระมหากษัตริย์แห่งชาวโรมาเนีย (โรมาเนีย: Regele Românilor)คือประมุขสูงสุดซึ่งปกครองราชอาณาจักรโรมาเนียตั้งแต่ ค.ศ. 1881 จนกระทั่ง ค.ศ. 1947 เมื่อโรมาเนียประกาศสถาปนาสาธารณรัฐประชาชนโรมาเนียจากการบีบบังคับให้สมเด็จพระราชาธิบดีไมเคิลที่ 1 สละราชสมบัติ
สันตศักย์ จรูญ งามพิเชษฐ์
ภูวนิดา คุณผลิน
ภูวนาท คุณผลิน
แอลลิเกเตอร์อเมริกา
แอลลิเกเตอร์อเมริกา หรือ จระเข้ตีนเป็ดอเมริกา  เป็นสัตว์เลื้อยคลานเฉพาะถิ่นที่พบเฉพาะในทางตะวันออกเฉียงใต้ของสหรัฐอเมริกา เป็นแอลลิเกเตอร์หนึ่งในสองชนิดที่ยังหลงเหลืออยู่ในโลก จัดอยู่ในสกุล "Alligator" วงศ์ Alligatoridae มีขนาดใหญ่กว่าแอลลิเกเตอร์จีน ("A. sinensis") ที่พบในประเทศจีน
แอลลิเกเตอร์อเมริกา มีฟันที่แหลมคมในปาก สามารถงอกใหม่ทดแทนกันได้ทันที ประมาณว่ามีทั้งหมดราว 1,000 ฟันตลอดทั้งชีวิต อายุขัยโดยเฉลี่ย 30-50 ปี ตัวผู้โตเต็มที่มีความยาว 3.4 เมตร (11 ฟุต) ขณะที่ตัวเมียมีขนาดเล็กกว่า มีความยาวประมาณ 2.6 เมตร (8.5 ฟุต) บางครั้งตัวผู้ที่มีอายุมากอาจยาวได้มากกว่า 4 เมตร (13 ฟุต)
แอลลิเกเตอร์อเมริกา อาศัยอยู่ในพื้นที่ชุ่มน้ำทางตะวันออกเฉียงใต้ของสหรัฐอเมริกา เช่น อุทยานแห่งชาติเอเวอร์เกลดส์ ในรัฐฟลอริดา เป็นสัตว์ที่ออกหากินในเวลากลางคืน สามารถซ่อนตัวในโคลนตมหรือดงหญ้าได้เป็นอย่างดี กินอาหารได้หลากหลาย ทั้ง ปลา, กวาง, งูหลาม แม้กระทั่งเต่า ซึ่งเป็นสัตว์ที่มีกระดองแข็งหุ้มตัว เพราะจากการมีส่วนปลายของหัวแผ่กว้างและสั้นจึงหุบปาก จึงทำให้มีแรงงับจากกรามรุนแรงมาก
แอลลิเกเตอร์อเมริกา อาศัยอยู่ในถิ่นที่อยู่ที่มีอากาศอบอุ่น แต่ในฤดูหนาวที่ผิวหน้าน้ำแข็งตัวเป็นน้ำแข็ง ในระยะแรกเชื่อกันว่าในช่วงนี้แอลลิเกเตอร์อเมริกาจะเสาะหาพื้นที่ใต้น้ำหรือใช้โพรงดินเพื่อหลบเลี่ยงอากาศหนาว การศึกษาโดยใช้วิทยุติดตามตัวจึงทราบว่า แท้ที่จริงแล้วแอลลิเกเตอร์อเมริกาได้เคลื่อนย้ายตัวเองไปยังบริเวณน้ำตื้นและโผล่เฉพาะช่องเปิดจมูกขึ้นมาเหนือผิวน้ำเพื่อหายใจ เนื่องจากไม่สามารถลดระดับเมตาบอลิซึมในช่วงเวลาดังกล่าวได้จึงต้องใช้ออกซิเจนตลอดเวลาและหายใจโดยโผล่เฉพาะช่องเปิดจมูกขึ้นมาเหนือผิวน้ำ และขึ้นจากน้ำในเวลากลาสงวันเพื่อพึ่งแดด ซึ่งตรงกันข้ามกับพฤติกรรมของแอลลิเกเตอร์จีน ที่ในช่วงเวลาดังกล่าวจะใช้วิธีการจำศีลภายในโพรงที่ขุดขึ้นมา มีทั้งโพรงแห้งและโพรงน้ำ ระบบภายในโพรงมีความซับซ้อน
เป็นสัตว์ที่อยู่บนสุดของห่วงโซ่อาหาร เป็นสัตว์ที่เป็นอันตรายต่อมนุษย์ได้ และเคยมีแอลลิเกเตอร์อเมริกางับแขนนักท่องเที่ยวขาดมาแล้วในสวนสัตว์ และเคยมีกรณีบุกเข้าไปอยู่ในเขตที่อยู่อาศัยอย่างบ้านเรือนของมนุษย์ เช่น สระว่ายน้ำ หรือแม้แต่ในท่อระบายน้ำ
เขตปกครองคณะสงฆ์จังหวัดตาก
การปกครองคณะสงฆ์ระดับจังหวัดเป็นไปตาม พรบ.คณะสงฆ์ พ.ศ. 2505 ฉบับแก้ไข พ.ศ. 2534 ที่จัดให้มีการปกครองคณะสงฆ์ระดับต่าง ๆ ลดหลั่นกันไปจนกระทั่งถึงระดับจังหวัด โดยจังหวัดตากอยู่ในเขตปกครองคณะสงฆ์ภาค 5 ในเขตปกครองคณะสงฆ์หนเหนือ อันประกอบด้วยจังหวัดสุโขทัย พิษณุโลก อุตรดิตถ์ โดยจัดแบ่งการปกครองภายในเป็น 9 อำเภอ (9 เจ้าคณะเภอ) 38 ตำบล (38 เจ้าคณะตำบล)
ปัจจุบันมีพระประสิทธิศีลคุณ (เวช ปภากโร) วัดโคกพลู อำเภอเมืองตาก เป็นเจ้าคณะจังหวัดตาก
อำเภอการปกครองคณะสงฆ์.
ประกอบด้วยการปกครองคณะสงฆ์ 9 อำเภอ มีเจ้าคณะอำเภอ 9รูป/องค์ คือ
ตำบลการปกครองคณะสงฆ์.
รอข้อมูล
ฟีนิกซ์, รัฐแอริโซนา
เขตปกครองคณะสงฆ์จังหวัดพิษณุโลก
การปกครองคณะสงฆ์ระดับจังหวัดเป็นไปตามพระราชบัญญัติคณะสงฆ์ พ.ศ. 2505 ฉบับแก้ไข พ.ศ. 2534 ที่จัดให้มีการปกครองคณะสงฆ์ระดับต่าง ๆ ลดหลั่นกันไปจนกระทั่งถึงระดับจังหวัด โดยจังหวัดพิษณุโลกอยู่เขตปกครองคณะสงฆ์ภาค 5 ในเขตปกครองคณะสงฆ์หนเหนือ โดยจัดแบ่งการปครองภายในเป็น 9 อำเภอ (9 เจ้าคณะเภอ) 98 ตำบล (98 เจ้าคณะตำบล)
ปัจจุบันมี
(1) พระราชธรรมคณี (นารถ ลวณรกฺโณ น.ธ.เอก) เจ้าอาวาสวัดศรีรัตนาราม ตำบลท่าทอง อำเภอเมือง จังหวัดพิษณุโลก ที่ปรึกษาเจ้าคณะจังหวัดพิษณุโลก
(2) พระศรีรัตนมุนี (ขวัญรัก ป.ธ.9) เจ้าคณะจังหวัดพิษณุโลก (ตามมติประชุมมหาเถรสมาคม ครั้งที่ 05/2561 มติที่ 125/2561 เมื่อวันที่ ๒๐ กุมภาพันธ์ ๒๕๖๑ การเสนอแต่งตั้ง พระศรีรัตนมุนี ให้ดำรงตำแหน่ง เจ้าคณะจังหวัดพิษณุโลก ได้รับตราตั้งพระบัญชาฯ วันที่ 2 พฤษภาคม 2561 ) วัดพระศรีรัตนมหาธาตุ ตำบลในเมือง อำเภอเมือง จังหวัดพิษณุโลก
(3) พระครูศรีสุธรรมาภรณ์ (ยงยุทธิ์ ป.ธ.6) รองเจ้าคณะจังหวัดพิษณุโลก รูปที่ 1 วัดมะขามเตี้ย ตำบลหัวรอ อำเภอเมือง จังหวัดพิษณุโลก
(4) พระรัตนโมลี (ไพรินทร์) รองเจ้าคณะจังหวัดพิษณุโลก รูปที่ 2 วัดพระศรีรัตนมหาธาตุ ตำบลในเมือง อำเภอเมือง จังหวัดพิษณุโลก ในการประชุมมหาเถรสมาคม ครั้งที่ ๑/๒๕๖๒ เมื่อวันที่ ๑๐ มกราคม ๒๕๖๒ เลขาธิการ มหาเถรสมาคมเสนอว่า พระวิสุทธิวงศาจารย์ เจ้าคณะใหญ่หนเหนือ ได้มีลิขิต ที่ จญ.น. ๔/๒๕๖๒ ลงวันที่ ๙ มกราคม ๒๕๖๒
ประวัฒน์ อุตตะโมต
ภาษาคาวาเรสเมียร์
สะพานมิตรภาพ 1 (หนองคาย-เวียงจันทร์)
ภาษาคาวาเรสเมียน
ดีจียูเอสเอ โอเพน เดอะ ฟรีดอม เกท แชมเปียนชิพ
ดีจียูเอสเอ โอเพน เดอะ ฟรีดอม เกท แชมเปียนชิพ (อังกฤษ:DGUSA Open the Freedom Gate Championship) เป็นเข็มขัดแชมป์ของ ดราก้อนเกทยูเอสเอ ก่อตั้งขึ้นเมื่อ 28 พฤศจิกายน ค.ศ. 2009 - 15 สิงหาคม ค.ศ. 2015
รายนามการครองแชมป์โอเพน เดอะ ฟรีดอม เกท ดีจียูเอสเอ.
การแข่งขันล่าสุด เกิดขึ้นเมื่อ ,
DGUSA Open the Freedom Gate Championship
ฉีเส้าเฉียน
โรงเรียนมัธยมวัดด่านสำโรง
โรงเรียนมัธยมวัดด่านสำโรง เป็นโรงเรียนรัฐบาลประเภทโรงเรียนมัธยมศึกษาขนาดใหญ่ ในสังกัดสำนักงานเขตพื้นที่การศึกษามัธยมศึกษา เขต 6 (ฉะเชิงเทรา สมุทรปราการ) (สังกัดเดิมคือสำนักงานเขตพื้นที่การศึกษาสมุทรปราการ เขต 1) สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่บริเวณซอยวัดด่านสำโรง ถนนสุขุมวิท ตำบลสำโรงเหนือ อำเภอเมืองสมุทรปราการ จังหวัดสมุทรปราการ เปิดสอนในระดับชั้นมัธยมศึกษาตอนต้นและตอนปลายแบบสหศึกษา
โรงเรียนมัธยมวัดด่านสำโรง มีชื่อเดิมว่า โรงเรียนด่านสำโรงก่อตั้งโดยพระสมุทรเมธาจารย์ อดีตเจ้าอาวาสวัดด่านสำโรง ร่วมกับเจ้าคณะอำเภอเมืองสมุทรปราการ คณะสงฆ์วัดด่านสำโรง และประชาชนในตำบลสำโรงเหนือ เริ่มเปิดสอนเมื่อวันที่ 3 กันยายน พ.ศ. 2500 ใช้ชื่อโรงเรียนว่า “โรงเรียนด่านสำโรง” มีนักเรียนรุ่นแรกทั้งสิ้น 32 คน เป็นนักเรียนชาย 21 คน และนักเรียนหญิง 11 คน ในปีแรกเปิดสอนเฉพาะชั้น มัธยมศึกษาปีที่ 1 (ม.1) ใช้อาคาร“ม่วงวัฒนะ” ของวัดด่านสำโรงเป็นสถานที่เรียนชั่วคราว
พ.ศ. 2502 ได้รับเงินงบประมาณจำนวน 90,000 บาท สมทบกับเงินบริจาคอีก 25,000 บาท ก่อสร้าง อาคารเรือนไม้ 2 ชั้น 4 ห้องเรียนขึ้นเป็นหลังแรก ต่อมาในปี พ.ศ. 2504 ได้รับเงินงบประมาณ จำนวน 357,000บาท ทำการต่อเติมอาคารเรือนไม้อีก 8 ห้องเรียน เป็นอาคารเรือนไม้ 2 ชั้นเต็มรูป 12 ห้องเรียน (อาคารนี้รื้อถอน เมื่อเดือน พฤศจิกายน พ.ศ. 2521) พ.ศ. 2506 โรงเรียนได้รับคัดเลือกให้เข้าในโครงการปรับปรุงโรงเรียนมัธยมศึกษาในชนบทมีชื่อย่อโครงการว่า “ค.ม.ช.” โดยมีองค์การยูนิเซฟเป็นผู้ให้ความร่วมมือช่วยเหลือเกี่ยวกับอุปกรณ์ห้องสมุดเครื่องดนตรีไทยและอุปกรณ์ในวิชาศิลปปฏิบัติ
พ.ศ. 2507 ได้รับเงินงบประมาณตามโครงการ ค.ม.ช. จำนวน 90,000 บาท สร้างโรงฝึกงาน และโรงอาหารชั่วคราว (อาคารนี้รื้อ ถอนเมื่อเดือนกุมภาพันธ์ พ.ศ. 2521) เพื่อใช้เป็นที่ต่อเติมอาคารแบบ พ424 เต็มรูปและในปีเดียวกันนี้ได้รับเงินงบประมาณ  จำนวน  50,000  บาท  สร้างบ้านพักครู จำนวน 1 หลัง
พ.ศ. 2511ได้รับเงินงบประมาณปรับปรุงพื้นที่สร้างประตูและรั้วโรงเรียน3ด้านเป็นเงิน 248,000 บาท และในปีเดียวกันนี้ นางหมา จูใจบุญ ได้ยกที่ดินกองมรดกให้โรงเรียนเพื่อจำหน่ายนำเงินเข้าสมทบเพื่อสร้างอาคารประกอบเป็นจำนวนเงิน  480,000 บาท นอกจาก นี้คณะผู้ปกครองได้มอบเงิน รายได้จากการจัด “งานฤดูหนาวชาวสำโรง” อีก 38,891 บาท ให้โรงเรียนเพื่อซื้ออุปกรณ์ดนตรีเพื่อตั้งวงดุริยางค์ ซึ่งในเวลาต่อมาได้มีความก้าวหน้าเป็นวงโยธวาฑิตของโรงเรียน
พ.ศ. 2515 ได้รับเงินงบประมาณ จำนวน 300,000 บาท สมทบกับเงินมรดกของ นางหมา จูใจบุญ เป็นเงิน400,000บาทก่อสร้างหอประชุม“จูใจบุญ”ปี2516
พ.ศ. 2517 ได้รับเงินงบประมาณสร้างอาคารเรียนแบบ พ 424 ครึ่งหลัง เป็นเงิน 1,250,000 บาท และได้รับเงินงบประมาณจำนวน 50,000 บาท และได้มีการต่อเติมอาคารเรียนเต็มรูปในวงเงินงบประมาณจำนวน 2,300,000 บาทในปี 2522 นอกจากนี้ได้มีการสร้างสร้างบ้านพักครูหลังที่ 2 และสร้างบ้านพักสำหรับนักการภารโรงเป็นเงิน40,000บาท
พ.ศ. 2521 โรงเรียนเปิดดำเนินการจัดการเรียนการสอนเป็น 2 รอบ พร้อมทั้ง รับฝากนักเรียนโรงเรียนบางเมืองเขียน ผ่องอนุสรณ์ ซึ่งเป็นโรงเรียนเปิดใหม่อีก 6 ห้องเรียน โดยจัดให้มีการเรียนการสอนในรอบบ่าย
พ.ศ. 2523 ได้รับเงินงบประมาณ จำนวน 6,000,000บาท ก่อสร้างอาคารเรียนเรียนแบบพิเศษ 5 ชั้น ครึ่งแรก และได้รับงบประมาณ จำนวน 235,000 บาท ก่อสร้างอาคารเรียนชั่วคราว 5 ห้องเรียน (อาคารนี้รื้อถอนเมื่อ พ.ศ. 2529 เพื่อสร้างอาคารโรงฝึกงานแบบ 306/26) และสร้างอาคารเรียนชั่วคราวอีก 2 ห้อง ด้วยเงินบำรุงการศึกษา จำนวน 49,000 บาท (ปัจจุบันอาคารหลังนี้ได้รื้อถอนแล้วเพื่อคืนพื้นที่ให้วัดด่านสำโรง)
พ.ศ. 2524 โรงเรียนเปิดสอนระดับมัธยมศึกษาตอนปลาย โดยมีทั้งแผนวิชาสามัญ และวิชาชีพ ซึ่งเปิดจัดการเรียนการสอนในระบบว.ช.
พ.ศ. 2525 บริษัทเฟลฟ์ดอด์จไทยแลนด์ จำกัด ได้ปรับปรุงห้องสมุดโรงเรียนด่านสำโรง เป็นห้องสมุดขนาดใหญ่ โดยใช้อาคารแบบ พ 424 (ปัจจุบันคืออาคาร 1) ชั้น 2 เป็นห้องสมุด มีขนาดเท่ากับ 4 ห้องเรียน พร้อมวัสดุครุภัณฑ์ และหนังสือต่าง ๆ เป็นมูลค่า 282,029 บาท ใฃ้ชื่อว่า "ห้องสมุดเฟลฟ์ดอด์จอนุสรณ์สมโภชน์กรุงรัตนโกสินทร์"และในปีนี้ได้มีการต่อเติมอาคารเรียนแบบพิเศษ5ชั้นขึ้นเต็มรูปซึ่งเป็นอาคารแบบพ531
พ.ศ. 2529 ได้รับงบประมาณจำนวน 3,120,000 บาท สร้างอาคารโรงฝึกงานแบบ 306/26 คอนกรีตเสริมเหล็ก   3 ชั้น  ขนาด   6   ห้องเรียน
พ.ศ. 2535 ดำเนินการก่อสร้างหอพระจำนวน 2 หลัง คือหอพระรูปหล่อพระสุมทร เมธาจารย์ผู้ก่อตั้งโรงเรียนมัธยมด่านสำโรง และหอพระพุทธรูปประจำโรงเรียนด้วยงบประมาณ 772,740 บาท
พ.ศ. 2536 ได้รื้อหอประชุม "จูใจบุญ" เพื่อสร้างอาคารเอนกประสงค์ 9 ชั้น 1 หลัง พร้อมหอประชุม และโรงอาหารจากเงินงบประมาณ ปี 2536 – 2538 เป็นเงิน 39,915,638 บาท และเพื่อเป็นการระลึกถึง คหบดีผู้ใจบุญที่ได้สร้างหอประชุมหลังเก่าให้กับโรงเรียนเมื่อ พ.ศ. 2515 โรงเรียนมัธยมด่านสำโรง จึงได้ตั้งชื่อหอประชุมใหม่ซึ่งอยู่บริเวณชั้น  3  ของอาคารหลังนี้ว่า“หอประชุมจูใจบุญ"
พ.ศ. 2538 ดำเนินการปรับพื้นที่สนามของโรงเรียนโดยการถมทรายและเทพื้นคอนกรีต ตั้งแต่ประตูทางเข้าโรงเรียนด้านซอยวัดด่าน เพื่อปรับใช้เป็นลานอเนกประสงค์ของโรงเรียน มีขนาด 28 X 72 เมตร ใช้งบประมาณดำเนินการทั้งสิ้น   268,368 บาท
พ.ศ. 2539 ดำเนินการจัดสร้างแท๊งน้ำเหล็กขนาดใหญ่ 2 ใบ พร้อมก่อสร้างฐานราก บริเวณด้านหลังอาคาร 4 เพื่อสำรองน้ำประปาจ่ายให้ทุกอาคารเรียน ใช้งบประมาณทั้งสิ้น 200,000 บาท และในปีเดียวกัน ได้ดำเนินการปรับปรุงพื้นที่ใต้อาคาร 2 เพื่อใช้เป็นสถานพยาบาลแก่บุคลากรและประชาชนทั่วไปเพื่อให้บริการด้านการตรวจรักษาโรคทั่วไป กายภาพบำบัด และบริการทางทันตกรรม โดยมีทีมแพทย์
จากโรงพยาบาลสมุทรปราการมาบริการทุกเย็นในวันราชการผู้มารับบริการสียค่าใช้จ่ายเพียงคนละ 19 บาท ภายใต้โครงการ“จิตสำนึกคุณคลินิก”ซึ่งได้รับการสนับสนุนด้านงบประมาณในการปรับปรุงสถานที่
เพื่อเป็นสถานพยาบาล จัดซื้ออุปกรณ์ทางการแพทย์ ค่าใช้จ่ายด้านการแพทย์ รวมถึงครุภัณฑ์สำนักงานจาก คุณพิเชษฐ์   นำตระกูลชัย ซึ่งเป็นกรรมการสถานศึกษาของโรงเรียนในการคืนกำไรสู่สังคม  ต่อมาเมื่อรัฐบาลมีนโยบาย 30 บาทรักษาทุกโรค โครงการดังกล่าวจึงได้ปิดตัวลง ปัจจุบันโรงเรียนมัธยมด่านสำโรงยังคงใช้ชื่อ “จิตสำนึกคุณ” เป็นชื่อห้อง และใช้สถานที่ดังกล่าว เป็นห้องโสตทัศนศึกษาของโรงเรียน การจัดงานเลี้ยง การประชุมสัมมนา การประชุมครูและบุคลากรทางการศึกษา และใช้จัดการเรียนการสอนในกรณีที่มีนักเรียนจำนวนมากที่มีจำนวนนักเรียนมากกว่า 1 ห้องเรียนปกติที่จะดำเนินการจัดการเรียนการสอนได้
พ.ศ. 2540 ดำเนินการสร้างหลังคาคลุมทางเดิน (Cover Way) คลุมทางเดินจากประตูเล็กหน้าโรงเรียนจนถึงหน้าห้องกิจการนักเรียนใช้งบประมาณทั้งสิ้น  75,000 บาท
พ.ศ. 2542 ดำเนินการปรับปรุงพื้นที่หน้าห้องจิตสำนึกคุณโดยจัดทำหลังคาสแลน และปลูกต้นการเวกเพื่อเป็นไม้เลื้อยคลุมหลังคาและจัดโต๊ะม้าหินอ่อนไว้เป็นที่นั่งพักผ่อนสำหรับนักเรียน ในเวลาต่อมาได้ดำเนินการจัดทำหลังคาสแลน บริเวณหน้าอาคาร 1 และอาคาร 3 ในลักษณะเดียวกัน
พ.ศ. 2544 ได้ดำเนินการปรับปรุงประตูทางเข้าโรงเรียนเป็นประตูสแตนเลสด้วยงบประมาณ120,000บาท จัดซื้อศาลาเรือนไทยเพื่อใช้เป็นที่นั่งพักผ่อนของนักเรียนจำนวน 7 หลัง และจัดซื้อศาลาเรือนไทยเพื่อเป็นสถานที่ปฏิบัติงานของครูเวรและยามของโรงเรียนอีก  1 หลังใช้งบประมาณทั้งสิ้น 360,000บาท นอกจากนี้ได้ดำเนินการเทคอนกรีตด้านข้างอาคาร 4 และปูกระเบื้องปูพื้นบริเวณทางขึ้นอาคาร 4 ด้วยงบประมาณทั้งสิน 70,000 บาท ในปีงบประมาณนี้ได้ดำเนินการปรับปรุงห้อง 231 ถึง 234 อาคาร 2 เพื่อเป็นห้องปฏิบัติการวิทยาศาสตร์ด้วยงบประมาณแผ่นดินจำนวนเงิน 200,000 บาท
พ.ศ. 2545 ได้ดำเนินการรื้ออาคารโรงจอดรถ และห้องน้ำนักเรียนชาย ข้างอาคาร 3 และจัดสร้างอาคารร้านค้าสหกรณ์ของโรงเรียน เป็นอาคารโครงเหล็กผนังกรุด้วยไม้ฝาเชลล่า เป็นอาคารชั้นเดียวด้วยงบประมาณ  470,000บาท
เดือนตุลาคม พ.ศ. 2547   โรงเรียนมัธยมด่านสำโรง  ได้ดำเนินการสร้างโครงหลังคาคลุมลานอเนกประสงค์ของโรงเรียน ได้รับการสนับสนุนด้านงบประมาณจากเทศบาลตำบลสำโรงเหนือ ภายใต้
การบริหารงานของนายลือกฤติ์   เพชรบดี นายกเทศมนตรี  ในขณะนั้นด้วยงบประมาณจำนวน1,605,000 บาท  ลักษณะเป็นโครงหลังคาโค้งระหว่างอาคาร 2 และอาคาร 3 โครงหลังคาห่างจากเสาธง 10 เมตร ห่างจากอาคาร 4 เท่ากับ 13.50 เมตร ห่างจากอาคาร 2 เท่ากับ 3.20 เมตร ห่างจากอาคาร 3 เท่ากับ 3.60 เมตร ความสูงของโครงหลังคาจากพื้น 11 เมตร ดำเนินการแล้วเสร็จ
เมื่อวันที่4 กรกฎาคม 2548 ต่อมาได้มีการก่อสร้างโครงหลังคาเพิ่มเติมอีก 2ช่วงเสาโดยได้รับงบประมาณเพิ่มเติมจากเทศบาลตำบลสำโรงเหนืออีกเป็นเงิน 630,000 บาทดำเนินการแล้วเสร็จเมื่อวันที่ 8 มกราคม พ.ศ. 2550 นอกจากนี้โรงเรียนได้ก่อสร้างโครงเหล็ก และหลังคาคลุมสนามเปตอง พร้อมติดตั้งรางน้ำฝน บริเวณหลังอาคาร    4      ด้วยงบประมาณทั้งสิ้น    56,700  บาท
พ.ศ. 2552 ได้ติดตั้งหลังคาโค้ง เพื่อเชื่อมกันสาดอาคาร 2 กับหลังคาทางเดิน (Cover Way) ด้วยงบประมาณ 34,000 บาท
พ.ศ. 2553 ดำเนินการติดตั้งกันสาดโครงเหล็กบุแผ่นโพลี ขนาด 8.50 X 3.70 เมตร บริเวณหน้าห้องจิตสำนึกคุณ กันสาดทางเชื่อมชั้น 1 ระหว่างอาคาร 2 และอาคาร 1 บริเวณทางเข้าห้องพยาบาล และติดตั้งหลังคาโค้งเชื่อมกันสาดอาคาร 2 กับทางเดินหน้าห้องคอมพิวเตอร์ 218 ด้วยงบประมาณรวม 52,000 บาท
เดือนเมษายน2554โรงเรียนได้รับงบประมาณสนับสนุนจากเทศบาลตำบลสำโรงเหนือเป็นเงิน 370,000 บาท เพื่อดำเนินการปรับปรุงห้องปฏิบัติการการอาหาร สำหรับใช้ในการจัดกิจกรรม การเรียนการสอน และการจัดงานของโรงเรียน นอกจากนี้โรงเรียนได้ดำเนินการปรับปรุงสวนหย่อมของโรงเรียน โดยการปูพื้นกระเบื้องขนาดพื้นที่ 3 X 20 ตารางเมตร และย้ายศาลาทรงไทยจำนวน 7 หลัง จากบริเวณหน้าอาคาร 4 มาไว้ในบริเวณส่วนหย่อม เพื่อใช้เป็นที่พักผ่อนของนักเรียน และดำเนินการย้ายศาลตายาย (ศาลเจ้าที่)  จากบริเวณประตูโรงเรียนทางออกไปวัดด่านสำโรง ไปไว้บริเวณทางเข้าส่วนหย่อมดังกล่าวและได้ดำเนินทางพิธีศาสนาเมื่อ   วันที่  9 กันยายน2554
เดือน พฤษภาคม 2554 โรงเรียนมัธยมวัดด่านสำโรง ได้ดำเนินการปรับปรุงเสาธงของโรงเรียนโดยรื้อฐานรากเสาธงเก่าและดำเนินการก่อสร้างใหม่ในลักษณะเป็นเวทีพื้นหินแกรนิต พื้นเวทีขนาด8.50 X 10 เมตรตารางเมตร สูงจากพื้น 1.20 เมตร ด้านใต้เวทีใช้เป็นที่เก็บวัสดุอุปกรณ์ของโรงเรียน ลึกจากพื้น 0.50 เมตร ตัวเสาธงเป็นเสาธงสแตนเลส สูง 15 เมตร เสาธงเล็กประกอบเป็นเสาธงเหล็กจำนวน 7 ต้น ดำเนินการเสร็จสิ้นเมื่อเดือนตุลาคมพ.ศ. 2554ใช้งบประมาณดำเนินการทั้งสิ้นจำนวน1,285,000บาท
ปัจจุบันโรงเรียนมัธยมวัดด่านสำโรงมีอาคารเรียนจำนวน 4 หลัง (อาคาร 1 เป็นอาคารคอนกรีต 4 ชั้น อาคาร 2 เป็นอาคารคอนกรีต 5 ชั้น อาคาร 3 เป็นอาคารคอนกรีต 5 ชั้น และอาคาร 4 เป็นอาคารคอนกรีต 9 ชั้น)  หอพระพุทธรูป 2  หลังวิหารหอพระ 1 หลังศาลาเรือนไทยจำนวน 8 หลัง
การเรียนการสอน.
ปัจจุบันโรงเรียนมัธยมวัดด่านสำโรงมีการเรียนในระดับชั้นมัธยมศึกษาตอนต้นและมัธยมศึกษาตอนปลาย (ม.1 - ม.6) ดังนี้
ท่าอากาศยานนานาชาติเจนีวา
ท่าอากาศยานนานาชาติเจนีวา , หรือที่รู้จักกันในชื่อ ท่าอากาศยานกวงแทร็ง เป็นท่าอากาศยานที่ให้บริการแก่เมืองเจนีวา ประเทศสวิสเซอร์แลนด์ ตั้งอยู่ห่างจากใจกลางเมืองไปทางทิศตะวันตกเฉียงเหนือ 4 กิโลเมตร และเชื่อมต่อโดยตรงกับทางด่วน เส้นทางเดินรถประจำทางและรถไฟ (SBB-CFF-FFS) และมีพื้นที่ติดกับพรมแดนระหว่างสวิตเซอร์แลนด์กับฝรั่งเศส และยังสามารถเข้าสู่ท่าอากาศยานได้จากทั้งสองประเทศ ผู้โดยสารบนเที่ยวบินที่มาจากหรือจะไปฝรั่งเศสไม่ต้องผ่านด่านตรวจคนเข้าเมืองและศุลกากรของสวิตเซอร์แลนด์ หากยังคงอยู่ในพื้นที่ฝรั่งเศสของท่าอากาศยาน การขนส่งสินค้าสามารถกระทำได้จากทั้งสองประเทศ ทำให้เจนีวากลายเป็นหนึ่งในศูนย์กลางการขนส่งสินค้าของสหภาพยุโรป แม้ว่าสวิสเซอร์แลนด์จะได้เป็นสมาชิกสหภาพยุโรปก็ตาม บางส่วนของท่าอากาศยานอยู่ในเขตเมย์แร็ง และอีกส่วนอยู่ในเขตกรองด์-แซเกอเน็กซ์
ท่าอากาศยานแห่งนี้มีรันเวย์คอนกรีตเดี่ยวที่ยาวที่สุดในสวิสเซอร์แลนด์ ซึ่งยาวประมาณ 3,900 เมตร และรันเวย์หญ้าที่มีขนาดเล็กกว่าอยู่ขนานกันเพื่อนำทางแก่อากาศยาน และท่าอากาศยานแห่งนี้เป็นฐานการบินใหญ่ของสายการบิน[[อีซีเจ็ตสวิตเซอร์แลนด์]] และ[[ฟลายบาบู]] ทั้งยังเป็นฐานการบินรองของสายการบิน[[สวิสอินเตอร์เนชันแนลแอร์ไลน์]] และเป็นฐานการบินในอดีตของสายการบิน[[สวิสเวิร์ลด์แอร์เวย์]] ก่อนจะหยุดให้บริการในปี 1998
ใน พ.ศ. 2553 ท่าอากาศยานแห่งนี้รองรับผู้โดยสาร 11,785,522 คน และเที่ยวบิน 177,401 เที่ยว
[[หมวดหมู่:ท่าอากาศยานในประเทศสวิตเซอร์แลนด์]]
วี เรคคอร์ดส
โตโน่ เดอะสตาร์
สปิริเท็ดอะเวย์
มหาวิทยาลัยวิทยาศาสตร์สุขภาพแห่งโปร์ตูอาแลกรี
มหาวิทยาลัยวิทยาศาสตร์สุขภาพแห่งโปร์ตูอาแลกรี (; อักษรย่อ: UFCSPA) เป็นสถาบันระดับอุดมศึกษาของรัฐ และทำการวิจัยด้านวิทยาศาสตร์สุขภาพซึ่งตั้งอยู่ในโปร์ตูอาแลกรี ประเทศบราซิล
มหาวิทยาลัยได้รับการก่อตั้งขึ้นใน ค.ศ. 1961 และมีคณะต่างๆ 10 คณะในปัจจุบัน ซึ่งได้แก่: เวชชีวศาสตร์, แพทยศาสตร์, พยาบาลศาสตร์, โภชนาการ, กายภาพบำบัด, จิตวิทยา, เภสัชกรรม, พิษวิทยา, วิทยาการทำอาหาร และ อรรถบำบัด
มหาวิทยาลัยนี้ได้ประสานงานกับ โรงพยาบาลเมตตา ซานตากาซา ซึ่งเป็นโรงพยาบาลขนาดใหญ่ในละตินอเมริกา
มหาวิทยาลัย วิทยาศาสตร์สุขภาพแห่งโปร์ตูอาแลกรีมีอาคารหลัก 5 ชั้น และศูนย์สำหรับการวิจัยกับศาสตราจารย์บัณฑิต เอโต เซอร์นี ลิมา ด้านสิ่งอำนวยความสะดวก นอกเหนือจากห้องปฏิบัติการต่างๆ ทางมหาวิทยาลัยยังมีห้องสมุด (ที่มีการเชื่อมต่ออินเทอร์เน็ตความเร็วสูง และศูนย์เพื่อการศึกษาของรายบุคคลและรายกลุ่ม), อัฒจันทร์, ห้องประชุม, ห้องศิลปะ, โรงอาหาร, ร้านอาหาร รวมถึงโบสถ์ ตลอดจนมีพื้นที่จอดรถสำหรับพนักงาน, ครู และนักเรียน ในปัจจุบัน จะมีการสร้างอาคารที่ล้อมรอบขึ้นภายในมหาวิทยาลัย รวมถึงจะมีห้องปฏิบัติการและห้องเรียนใหม่
มหาวิทยาลัยมีพื้นที่ 9,456.84 ตารางเมตร กับส่วนที่สร้างขึ้นใหม่รวมเป็น 13,121.09 ตารางเมตร
วงศ์งูเหลือม
วงศ์งูเหลือม  เป็นวงศ์ของงูไม่มีพิษขนาดใหญ่ นับเป็นงูที่มีขนาดใหญ่ที่สุดในโลกที่ยังคงสืบเผ่าพันธุ์มาจนถึงปัจจุบัน ใช้ชื่อวงศ์ว่า Pythonidae
มีลักษณะโดยรวม คือ มีกระดูกพรีแมคซิลลามีฟันยกเว้นในสกุล "Aspidites" ที่ไม่มี กระดูกแมคซิลลาเรียงตัวกันตามยาว ช่องเปิดตาอยู่ตรงรอยต่อระหว่างกระดูกฟรอนทัลกับกระดูกพาไรทัล ขากรรไกรมีกระดูกโคโรนอยด์ มีกระดูกของรยางค์ต่อระหว่างกระดูกฟรอนทัลกับกระดูกพาไรทัล ขากรรไกรล่างมีกระดูกโคโรนอยด์ มีกระดูกของรยางค์ขาคู่หลังที่ยังลดรูปไม่หมดและเป็นแท่งขนาดเล็กที่มองเห็นได้ทางช่องเปิดทวารร่วม มีกระดูกเชิงกรานขนาดเล็กที่ยังลดรูปไม่หมดฝังอยู่ในกล้ามเนื้อของลำตัว มีปอดข้างซ้ายใหญ่ มีท่อนำไข่มั้งสองข้างเจริญเท่ากัน
มีแอ่งรับคลื่นความร้อนกระจายอยู่บริเวณขอบปากบนและล่าง เป็นงูขนาดใหญ่และไม่มีพิษ จึงมีกล้ามเนื้อที่แข็งแรงและเรี่ยวแรงพละกำลังมาก จึงใช้วิธีการรัดเหยื่อจนกระดูกหักและขาดใจตายจึงกลืนกินเข้าไปทั้งตัว ล่าเหยื่อด้วยการรอให้เข้ามาใกล้แล้วจึงเข้ารัด
มีการกระจายพันธุ์ในหลายภูมิประเทศทั้งป่าดิบชื้น, ทะเลทราย ไปจนเกาะแก่งต่าง ๆ กลางทะเล หรือในชุมชนเมือง ส่วนใหญ่อาศัยอยู่ใกล้แหล่งน้ำ พบตั้งแต่ทะเลทรายซาฮาราในทวีปแอฟริกา, เอเชียใต้, เอเชียตะวันออก และเอเชียตะวันออกเฉียงใต้ จนถึงออสเตรเลีย มีขนาดตั้งแต่ 30 เซนติเมตร จนถึงกว่า 10 เมตร แต่มีขนาดโดยเฉลี่ยประมาณ 1 เมตร หากินทั้งบนบก, ในน้ำ และบนต้นไม้ โดยกินสัตว์เลือดอุ่นจำพวกสัตว์ปีกและสัตว์เลี้ยงลูกด้วยนมเป็นหลัก
ขยายพันธุ์ด้วยการวางไข่ ตัวเมียจะเป็นผู้ดูแลไข่ด้วยการกกจนกระทั่งฟักเป็นตัว ปริมาณไข่ขึ้นอยู่กับอายุและความแข็งแรงของตัวเมีย
มีทั้งหมด 10 สกุล 42 ชนิด เป็นงูที่มนุษย์รู้จักและคุ้นเคยเป็นอย่างดี คือ งูหลาม ("Python bivittatus") และงูเหลือม (M". reticulatus") ซึ่งเป็นงูที่มีขนาดใหญ่และยาวที่สุดในโลก ในประเทศไทยพบ 3 ชนิด คือ งูหลาม, งูเหลือม และงูหลามปากเป็ด ("P. curtus") หลายชนิดนิยมเลี้ยงเป็นสัตว์เลี้ยง และมีราคาแพงอย่างยิ่งในตัวที่มีสีสันหรือลวดลายแปลกไปจากธรรมชาติ ซึ่งสามารถเพาะขยายพันธุ์กันได้ในที่เลี้ยง เช่น งูหลามบอล ("P. regius") หลายชนิดใช้เนื้อ, กระดูกและหนังเป็นประโยชน์ได้ เช่น ใช้ทำเครื่องดนตรีบางประเภท หรือทำเป็นอุปกรณ์ใช้งาน เช่น กระเป๋า, รองเท้า, เข็มขัด หรือทำเครื่องรางของขลัง
Pythonidae
มอริส ฟาร์ก
มอริส ฟาร์ก (; 23 เมษายน ค.ศ. 1913 — 17 กันยายน ค.ศ. 1947) เป็นนักดำน้ำในสังกัดกองทัพเรือฝรั่งเศส และเป็นเพื่อนสนิทของฌัก กุสโต ในเดือนสิงหาคม ค.ศ. 1946 ฟาร์กได้ช่วยชีวิตกุสโต และเฟรเดริก ดูว์มา ในขณะที่พวกเขากำลังดำน้ำเข้าไปในฟงแตนเดอโวกลูซ เมื่อวันที่ 17 กันยายน ค.ศ. 1947 ในความพยายามที่จะบันทึกสถิติความลึกใหม่ ฟาร์กเป็นนักดำน้ำคนแรกที่เสียชีวิตขณะใช้ถังออกซิเจน
GERS กับฟงแตนเดอโวกลูซ.
ใน ค.ศ. 1945 เจ้าหน้าที่ฟาร์กได้เข้าร่วมกลุ่มการศึกษาและการวิจัยใต้น้ำ (GERS) ที่จัดตั้งขึ้นใหม่ โดยได้รับคำสั่งจากฟีลิป ตาเย พร้อมด้วยกุสโต ในฐานะรองผู้บัญชาการ กับเฟรเดริก ดูว์มา ในฐานะที่ปรึกษาพลเรือนและหัวหน้านักดำน้ำ ดูว์มาได้ฝึกฟาร์กรวมถึงสองสมาชิกที่รับเข้ามาใหม่ของ GERS ซึ่งได้แก่เจ้าหน้าที่ ฌ็อง ปีนาร์ และกีย์ โมร็องดีแยร์ ในฐานะนักประดาน้ำ ฟาร์กกลายมาเป็นผู้บังคับบัญชาของหน่วยดำน้ำ "VP 8"
ในวันที่ 27 สิงหาคม ค.ศ. 1946 กุสโตและดูว์มาได้ดำน้ำเข้าไปในฟงแตนเดอโวกลูซ ซึ่งเป็นบ่อน้ำพุลึกลับในหมู่บ้านของจังหวัดโวกลูซ โดยหวังว่าจะค้นพบความลับของการที่เกิดน้ำพุพวยพุ่งขึ้นมาในแต่ละช่วงปี ฟาร์กเป็นผู้บัญชาการภาคพื้นดินของการดำเนินการในการหย่อนเชือกนำ โดยให้กุสโตและดูว์มาสามารถใช้ติดต่อภาคพื้นดินได้ เมื่อกุสโตและดูว์มาได้รับผลกระทบจากคาร์บอนมอนอกไซด์ในถังอากาศของพวกเขา ฟาร์กได้ช่วยชีวิตพวกเขาโดยการดึงพวกเขากลับขึ้นมาสู่ภาคพื้นดิน